[pic] | KOMISIJA EVROPSKIH SKUPNOSTI |

Bruselj, 28.8.2006

COM(2006) 465 konč.

2004/0152 (COD)

SPOROČILO KOMISIJEEVROPSKEMU PARLAMENTU v skladu z drugim pododstavkom člena 251(2) Pogodbe ES v zvezi s

skupnim stališčem Sveta o sprejetju Sklepa o oblikovanju programa Mladi v akciji za obdobje 2007–2013

2004/0152 (COD)

SPOROČILO KOMISIJEEVROPSKEMU PARLAMENTU v skladu z drugim pododstavkom člena 251(2) Pogodbe ES v zvezi s

skupnim stališčem Sveta o sprejetju Sklepa o oblikovanju programa Mladi v akciji za obdobje 2007–2013

1. OZADJE

Datum predložitve predloga EP in Svetu (dokument COM(2004) 471 konč. – 2004/0152(COD)): | 14. julij 2004 |

Datum mnenja Odbora regij: Datum mnenja Evropskega ekonomsko-socialnega odbora: | 17. november 2004 10. marec 2005 |

Datum mnenja Evropskega parlamenta, prva obravnava: | 25. oktober 2005 |

Datum spremenjenega predloga Komisije (dokument COM(2006) 228 konč.): | 24. maj 2006 |

Datum sprejetja skupnega stališča: | 24. julij 2006 |

2. CILJ PREDLOGA KOMISIJE

Cilj programa Mladi v akciji je predvsem spodbujanje izkušenj mladih ljudi z evropskim državljanstvom, tako da jim prek različnih oblik aktivnega udejstvovanja ponuja načine in sredstva, da to državljanstvo postane konkretnejše.

Program naj bi tudi spodbujal solidarnost med mladimi, med drugim za krepitev socialne kohezije v Uniji in za spodbujanje medsebojnega razumevanja mladih v različnih državah, vključno s partnerskimi državami izven Evropske unije. Krepiti mora tudi iniciativnost, ustvarjalnost in podjetniški duh mladih ter jim omogočati, da pridobijo znanja, potrebna za njihov osebni in poklicni razvoj.

Prispevati pa mora tudi k razvijanju kakovostnih sistemov, ki podpirajo dejavnosti mladih, in zmožnosti mladinskih organizacij, da spodbujajo mladinske dejavnosti in širijo evropsko sodelovanje na področju mladinske politike. Cilj je čim večji učinek ukrepov Skupnosti na nacionalni, regionalni in lokalni ravni in pri tem polno upoštevanje načela subsidiarnosti. Da bi dosegli te cilje, bo program sestavljen iz pet ločenih in vzajemno dopolnjujočih se delov.

3. PRIPOMBE GLEDE SKUPNEGA STALIŠČA

Skupno stališče je bilo soglasno sprejeto 24. julija 2006. Komisija ga lahko podpre, saj meni, da predstavlja primerno kompromisno rešitev, ki v glavnem temelji na spremenjenem predlogu Komisije, ki pa je sama sprejela veliko število popravkov Evropskega parlamenta po prvi obravnavi in Sveta v delnem političnem sporazumu. Poleg tega so spremembe v revidiranem predlogu Komisije odraz sporazuma, ki so ga tri institucije dosegle z namenom hitrega sprejetja sklepa o uvedbi programa.

V zvezi s spremenjenim predlogom Komisije je bilo dodanih le nekaj majhnih vsebinskih sprememb:

a) najnižja vsota, ki se lahko dodeli Dejavnosti 3 (Mladi za svet) programa, v spremenjenem predlogu Komisije znaša 6 % namesto 4 %;

b) spremljanje sporazuma z Evropskim mladinskim forumom vključno z letnim delovnim načrtom in letnim poročilom Foruma je v pristojnosti upravljalnega postopka („komitologija“).

V zvezi s povišanjem minimalne dodelitve za Dejavnost 3 je treba opomniti, da se s tem le rahlo zmanjša razlika, ki se lahko dodeli različnim delom programa v skladu z letnimi prednostnimi nalogami (22 % namesto 24 %).

Komisija opozarja, da finančnemu okviru v višini 785 milijonov EUR v cenah iz leta 2004, omenjenemu v skupnem stališču Sveta (člen 13), ustreza 885 milijonov EUR v trenutnih cenah.

4. SKLEPNA UGOTOVITEV

Komisija meni, da je skupno stališče, sprejeto soglasno 24. julija 2006, v skladu z bistvenimi cilji in temeljnim pristopom njenega predloga. Opozarja, da je predsednik Odbora za kulturo in izobraževanje Evropskega parlamenta v pismu predsedstvu Sveta z dne 26. junija 2006 navedel, da bo v primeru sprejetja skupnega stališča kot takega Odboru priporočil, naj med drugo obravnavo odobri skupno stališče. Zato Komisija lahko podpre skupno stališče, ki je izraz sporazuma, doseženega med tremi institucijami.